Europäesch Charta fir Regional- oder Minoritéitssproochen

D'Europäesch Charta fir Regional- oder Minoritéitssprooche gouf 1992 zu Stroossbuerg am Europarot ënnerschriwwen an ass 1998 a Kraaft getrueden.

Dës Sproochecharta besteet aus engem Katalog vu Moossname fir Regional- oder Minoritéitssproochen z'ënnerstëtzen, an zwar an de Beräicher: Bildungswiesen, Justiz, Administratioun, ëffentlech Déngschtleeschtungsbetriber, Medien a kulturell Aktivitéiten tëscht den Nopeschlänner. Jiddwer Land, dat dës Charta ratifizéiert huet, engagéiert sech op d'mannst 35 Moossname vun dësem Katalog ëmzesetzen. Bis dato hunn 20 Länner dës Charta ratifizéiert (Stand: Mee 2006)

Ee Kommitee aus Experten iwwerwaacht d'Anhale vun där Charta an deene verschiddene Länner.

Lëtzebuerg huet dës Charta den 22. Juni 2005 ratifizéiert.

An engem Avis vum Conseil d'État vum 30. Mäerz 2004 gëtt erkläert, datt Lëtzebuerg net vun där Charta betraff ass, well et zu Lëtzebuerg keng historesch gewuesse Minoritéitssprooche gëtt. Lëtzebuerg kéint dës Charta also ouni Bedenke ratifizéieren, an engem Solidaritéitsakt mat deene betraffene Länner.

An den Nopeschlänner Frankräich a Belsch wier déi Lëtzebuerger Sprooch deemno eng historesch gewuesse Minoritéitssprooch, mä hei kann d'Charta net agesat ginn, well dës 2 Länner d'Charta net ratifizéiert hunn.

Zanter dem 14. Dezember 2005 gëtt Lëtzebuerg am Experte Kommitee vum lëtzebuergesche Linguist Jérôme Lulling vertrueden.

 Ratifikatiounen 

Däitschland
Ratifikatioun: 16.9.1998

 Dänesch
 Frisesch
 Romani
 Sorbesch

Armenien
Ratifikatioun: 25.1.2002

 Aramäesch
 Yezidi
 Griichesch
 Russesch
 Kurdesch

Éisträich
Ratifikatioun: 28.6.2001

 Kroatesch (Burgenland)
 Sloweenesch
 Ungaresch
 Tschechesch
 Slowakesch
 Romani

Zypern
Ratifikatioun: 26.8.2002

 Armeenesch

Kroatien
Ratifikatioun: 5.11.1997

 Italieenesch
 Serbesch
 Ungaresch
 Tschechesch
 Slowakesch
 Ruthenesch
 Ukrainesch

Dänemark
Ratifikatioun: 8.9.2000

 Däitsch

Spuenien
Ratifikatioun: 9.4.2001

 Baskesch 
 Katalounesch
 Galizesch

Finnland
Ratifikatioun: 9.11.1994

 Samesch
 Schweedesch

Ungarn
Ratifikatioun: 26.4.1995

 Däitsch
 Kroatesch
 Rumänesch
 Serbesch
 Slowakesch
 SloweeneschLiechtenstein
Ratifikatioun: 18.11.1997

Lëtzebuerg
Ratifikatioun: 22.6.2005

Holland
Ratifikatioun: 2.5.1996

 Frisesch
 Limburgesch
 Niddersächsesch
 Romani
 Jiddesch

Norwegen
Ratifikatioun: 10.11.1993

 Samesch

Groussbritannien
Ratifikatioun: 27.3.2001

 Kornesch
 Schottesch
 Walisesch
 Irlännesch
 Manx
 Scots

Slowakei
Ratifikatioun: 5.9.2001

 Däitsch
 Bulgaresch
 Kroatesch
 Ungaresch
 Polnesch
 Romani
 Ruthenesch
 Tschechesch
 Ukrainesch

Slowenien
Ratifikatioun: 4.10.2000

 Ungaresch
 Itanlienesch
 Romani

Schweden
Ratifikatioun: 9.2.2000

 Finnesch
 Meänkieli
 Samesch

Schwäiz
Ratifikatioun: 23.12.1997

 Italieenesch
 Bündnerromanesch

Ukrain
Ratifikatioun: 19.9.2005

 Um Spaweck 
 Internetsäit vun der Europäescher Charta fir Regional- oder Minoritéitesproochen 
 Avis vum Conseil d'Etat iwwer dës europäesch Charta

Kategorie:Sproochen
Kategorie:Europarot